สอบถามคุฯค่ะ พอดีว่ามีประจำเดือนครั้งแรกหลังจากเลิกกินยาคุมไปได้1เดือน ประจำเดือนมาวันที่12-15 และหยุดไป วันที่16เช้าอะไรกับแฟน ก็ปกติดีแต่พอวันที่17สายๆมีเลือดสีแดงไหลออกมาอีกผิดปกติมั้ยคะ
สวัสดีค่ะ เลือดออกผิดปกติจากช่องคลอดที่ไม่ใช่ประจำเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-เป็นเลือดในช่วงท้ายของประจำเดือนหากหยุดยาคุมมาแล้ว 1 เดือน คิดว่าเกิดจากผลข้างเคียงของยาคุมกำเนิดได้น้อยแนะนำพบสูตินรีแพทย์เพื่อตรวจเพิ่มเติมอีกครั้งค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์